فرسخ

فرسخ اکثر اسلامی اصطلاحات میں استعمال ہوتا ہے ایک فرسخ تین میل یا موجودہ 5544 میٹر یا 12000 قدم یا اٹھارہ ہزار فٹ کا فاصلے پر مشتمل ہوتا ہے۔شیعہ امامیہ یعنی فقہ جعفریہ کے فقہاء کی نظر میں ایک فرسخ 5366.4 میٹر کے برابر ہوتا ہے اور حساب میں آسانی کےلئے اسے 5400 میٹر کے برابر مانا جاتا یے۔<ref> تحریر الوسیلة مولف آية الله العظمى امام خميني قدس سره الشريف<ref>حنفیہ اورمالكیہ کے نزدیک ایک فرسخ 5565 میٹر ہے جبکہ شافعیہ اورحنابلہ کے نزدیک 11130
میٹر ہے۔

لغت

لغوی معنی 

 مزید دیکھیں : میل

فرسخ لغت عربی میں بطور اِسم مستعمل ہے۔لغت میں فرسخ کی جمع فراسخ آتی ہے۔فرسخ کے لغت میں متعدد معنی آتے ہیں جیسے کہ: 

 شگاف، درمیان کی خالی جگہ۔
 لمبا دِن یا لمبی رات (طوالت کے حساب سے)۔
 ایک قدیم پیمانہ جس کی مسافت تین میل انگریزی کے حساب سے ہوتی ہے۔
 نہ ختم ہونے والی کثیر شے۔

فقہ 
اسلام کے ابتدائی عہد میں فقہ اسلامی میں پیمانوں اور اوزان میں فرسخ کو نہایت اہمیت حاصل تھا کیونکہ نماز کی سفر میں قصر اور ادائیگی سے متعلق فرسخ کے ذریعہ سے ہی مسافت شمار کی جاتی تھی۔فقہ میں فرسخ کی پیمائش سے متعلق کافی اختلاف پایا جاتا ہے۔ فرسخ کا اندازہ مختلف مقام و مکان میں مختلف ہو سکتا ہے۔انگریزی پیمانے کلو میٹر کے حساب سے فرسخ کی مقدار تقریباً 5 سے 5.5 کلومیٹر محاسبہ کی گئی ہے۔متعدد آراء یوں ہیں کہ:

 ہر شرعی فرسخ تین میل اور مشہور فقہاء کی نظر میں ہر میل چار ہزار ذراع اور ہر ذراع کا طول 24 انگلیاں یا عام شخص کے دو بالشت ہیں. اس لئے، ذراع کے مطابق فرسخ 12 ہزار ذراع ہو گا۔
 خراسانی فرسخ شرعی فرسخ کے دو برابر (یعنی دو گنا) ہے۔
 پہلوی اور قاچار ادوارِ حکومت میں ایران میں جو فرسخ رائج تھا، وہ تقریباً 6.5 کلومیٹر تھا۔
 ہندی فرسخ جو تقریباً 12 کلو میٹر ہے۔

شرعی فرسخ کی پیمائش

شیعی مجتہدین کی آراء 
فرسخ کے کلو میٹر میں تبدیل ہونے کے بارے میں فقہاء کے درمیان اختلاف پایا جاتا ہے، آٹھ فرسخ جو سفر کی شرعی حدود ہے وہ فقہاء کی نگاہ میں 40 سے 45 کلو میٹر ہے۔شیعی علماء و مجتہدین کی آراء میں فرسخ کی پیمائش کے متعلق یہ اقوال و آراء ہیں۔آیت اللہ زنجانی کے مطابق 40 کلو میٹر، آیت اللہ ناصر مکارم الشیرازی کے مطابق 43 کلو میٹر، آیت اللہ خوئی، آیت اللہ تبریزی، آیت اللہ سیستانی کے مطابق 44 کلومیٹر، آیت اللہ گلپایگانی، آیت اللہ بہجت اور آیت اللہ میرزا نوری کے مطابق 45 کلو میٹر  ہے۔

حوالہ جات 

فارسی الفاظ اور جملے
لمبائی کی اکائیاں
پیمائش کی متروک اکائیاں
ویکی ڈیٹا سے مطابقت رکھنے والی مختصر تفصیل